Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10197

2. Átesési sebesség – legalacsonyabb állandó(sult) repülési sebesség 2.1 A jelen példa esetében az átesési sebesség az a repülési sebesség, amelynél az állásszög nagyobb annál, mint amelynél a legnagyobb felhajtóerő jön létre vagy ha az utóbbi nagyobb, az a repülési sebesség, amelynél a 2.3 pontban ismertetett repülési művelet végrehajtása esetén nem azonnal kormányozható erőteljes hosszirányú vagy oldalirányú mozgás (hosszdőlés azaz bólintás és elfordulás) tapasztalható. Megjegyzés: Meg kell jegyezni, hogy az átesés előtti remegéssel társuló gyenge hosszirányú mozgás (bólintás) nem szükségszerűen jelenti az átesési sebesség elérését. 2.2 A legalacsonyabb állandó repülési sebesség az a sebesség, amely akkor alakul ki és állandósul, amikor a 2.3 pontban ismertetett manőver végrehajtásánál a magassági kormányt a lehetséges leghátsó helyzetben tartják. Ez a sebesség nem alkalmazható, ha a 2.1 pontban meghatározott átesési sebesség azt megelőzően jön létre, hogy a magassági kormány legvégső kitérítését eléri. 2007/70/II. szám 2.3 Az átesési sebesség meghatározása – Legalacsonyabb állandó repülési sebesség 2.3.1 A repülőgépet körülbelül 1.4 VS1 repülési sebességhez kitrimmelték. A repülési sebességet egyenes vonalú repülés során jóval az állandó és folyamatos sebesség csökkenést biztosító átesési sebesség feletti értékről, 0.5 m/s2 (egy csomó/mp) értéket nem meghaladó arányban lecsökkentik a 2.1 és 2.2 pontokban meghatározott átesési vagy a legalacsonyabb állandó repülési sebesség eléréséig. 2.3.2 Az átesési vagy a legalacsonyabb állandó repülési sebesség méréséhez alkalmazott műszerek olyanok legyenek, amelyeknél a valószínű mérési hiba értéke ismert. 2.4 VS0 A VS0 az átesési sebesség értéke, ha azt a 2.3 pont alapján végzett repülési ellenőrzéssel határozták meg, vagy más esetben a legalacsonyabb állandó repülési sebesség (CAS), ha azt a 2.2 pont alapján az alábbiak szerint határozták meg:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes